

 REPUBLIKA HRVATSKA

 OPĆINSKI SUD U KOPRIVNICI

 48000 KOPRIVNICA-Hrvatske državnosti 5

 KOMISIJA ZA PROVEDBU JAVNOG NATJEČAJA

Broj: 7 Su-149/2020

Koprivnica, 6. studeni 2020.

OBAVIJEST KANDIDATIMA O DANU ODRŽAVANJA

I NAČINU PROVEDBE POSTUPKA TESTIRANJA

za javni natječaj za prijam u državnu službu na neodređeno vrijeme u Općinski sud u Koprivnici na rad:

administrativni referent – sudski zapisničar, 1 izvršitelj/ica,

objavljenog u Narodnim novinama broj 94/2020 dana 21. kolovoza 2020, na web stranici Ministarstva pravosuđa i uprave i Općinskog suda u Koprivnici dana 24. kolovoza 2020.,

Sukladno članku 8. stavku 4. podstavku 3. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17 – dalje u tekstu Uredbe) komisija za provedbu javnog natječaja je dana 2. studenog 2020. utvrdila listu kandidata prijavljenih na javni natječaj koji ispunjavaju formalne uvjete javnog natječaja, a čije su prijave pravodobne i potpune.

Formalne uvjete iz javnog natječaja ispunjavaju slijedeći kandidati s liste:

1. Petra Maruščec
2. Nada Purkić
3. Petra Miloš
4. Katarina Čorba
5. Ela Tulek
6. Ines Herceg
7. Ružica Hirjanić

Sukladno članku 8. stavku 4. podstavak 3. Uredbe kandidati s liste upućuju se na testiranje koje će se održati u Općinskom sudu u Koprivnici, Hrvatske državnosti 5a (Palača pravde)

dana 16. studenog 2020.

Kandidati započeti će s testiranjem u 8,00 sati

Testiranju mogu pristupiti kandidati s gornje liste.

Kandidat koji nije pristupio testiranju više se ne smatra kandidatom u postupku.

Postupak testiranja

Testiranje se provodi u dvije faze.

Prva faza:

- Prva faza sastoji se od pisane provjere poznavanja Ustava RH i Sudskog poslovnika.

- Po dolasku na provjeru znanja od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet, koji ne zadovoljavaju formalne uvjete i za koje se utvrdi da nisu podnijeli prijavu na javni natječaj ne mogu pristupiti testiranju.

- Po utvrđivanju identiteta kandidatima će biti podijeljena pitanja za provjeru znanja.

- Pisana provjera znanja trajati će 20 minuta.
- Za vrijeme pismene provjere znanja i sposobnosti kandidati:
• ne smiju se služiti literaturom i zabilješkama,
• tijekom pisanja pisane provjere ne smiju napuštati prostoriju u kojoj se odvija testiranje,
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od

 testiranja,

• u slučaju da pri pisanju provjere znanja i sposobnosti ostane samo jedan kandidat koji nije završio s pisanjem pismene provjere znanja, pretposljednji kandidat koji je završio s pisanjem pismene provjere znanja dužan je ostati u prostoriji u kojoj se vrši testiranje dok i posljednji kandidat ne završi.

- Kandidati koji će se ponašati neprimjereno ili će prekršiti jedno od gore navedenih pravila bit

 će udaljeni s testiranja i njihov rezultat i rad komisija neće priznati niti ocijeniti.

- Pisana provjera znanja iz poznavanja Ustava RH i Sudskog poslovnika vrednuje se bodovima od 0 do 10

- Smatra se da je kandidat zadovoljio na provedenoj provjeri znanja ako je dobio najmanje 5 bodova iz pisane provjere znanja.

- U drugu fazu testiranja upućuju se kandidati koji su zadovoljili na provedenoj provjeri znanja u prvoj fazi testiranja.

Druga faza:

Provjera poznavanja rada na računalu (rad u programu WORD, prijepis i pisanje po diktatu).

- Testiranju može pristupiti 15 kandidata koji su ostvarili najbolje rezultate u prvoj fazi testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja.

- Provjera poznavanja rada na računalu (rad u programu WORD i prijepis) provodi se na način da se u zadanom roku izvrše radnje koje obuhvaćaju poznavanje osnova rada na računalu, te da se uobliči i prepiše zadani tekst u programu WORD.

- Pod točnim prijepisom smatra se prepisani tekst bez grešaka ili do najviše 6 grešaka, a pod točnim uobličenjem prepisanog teksta smatra se izvršenje svih uobličenja sukladno odredbama Sudskog poslovnika.

- Svaki kandidat će imati na raspolaganju osobno računalo sa MS Office 2010,

- Vrijeme provjere znanja rada na računalu traje 20 minuta.

- Za vrijeme provjere kandidati:

• ne smiju napuštati prostoriju u kojoj se odvija provjera poznavanja rada na računalu,
• moraju obavezno isključiti mobitele,

- Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad komisija neće priznati niti ocijeniti.

- Dio provjere poznavanja rada na računalu (rad u programu WORD i prijepis) vrednuje se bodovima od 0 do 10.

- Smatra se da je kandidat zadovoljio na provjeri poznavanja rada na računalu (rad u programu WORD i prijepis) ako je dobio najmanje 5 bodova.

- Provjeri poznavanja rada na računalu odnosno pisanju po diktatu mogu pristupiti kandidati koji su na provjeri poznavanja rada na računalu (rad u programu WORD i prijepis) dobili najmanje 5 bodova.

- Dio provjere poznavanja rada na računalu odnosno pisanju po diktatu vrednuje se bodovima od 0 do 10, a prema Tablici za izračun sa kojom će kandidati biti upoznati na dan testiranja.

Razgovor (intervju)

- Na razgovor (intervju) pozvat će se svi kandidati koji su zadovoljili u prvoj i drugoj fazi testiranja.

Kandidati pristupaju razgovoru s Komisijom (intervjuu) prema rasporedu koji će biti utvrđen po objavi rezultata.

- Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

 -Rezultati intervjua vrednuju se bodovima od 0 do 10.

 -Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na provjeri znanja, provjeri poznavanja rada na računalu (rad u programu WORD, prijepis i pisanje po diktatu), te intervjua.

Nakon provedenog postupka Komisija dostavlja čelniku tijela izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata.

Izabrani kandidat prima se u državnu službu rješenjem čelnika tijela, a navedeno rješenje dostavlja se javnom objavom na web-stranici Općinskog suda u Koprivnici i web-stranici središnjeg tijela državne uprave nadležnog za službeničke odnose.

Dostava svim kandidatima smatra se obavljenom istekom osmoga dana od dana javne objave na web-stranici središnjeg tijela državne uprave nadležnog za službeničke odnose.

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

**OBAVEZNO:**

* Kandidati su dužni, prilikom ulaska u prostorije gdje će se vršiti prva i druga faza testiranja sami nanijeti dezinficijens na ruke koji se nalazi na ulazu u prostorije
* Kandidati su dužni sa sobom donijeti kemijsku olovku kojom će rješavati pisanu provjeru znanja
* Kandidati u prostoriju ulaze i izlaze jedan po jedan te prilikom vršenja prve i druge faze testiranja razmak između kandidata mora biti najmanje 2 metra
* Kandidati su obavezni nositi maske
* Kandidati ne trebaju nositi rukavice, osim ako imaju oštećenja kože i noktiju na rukama

 Predsjednica komisije

 Iva Kontak Savić, v.r.